98/188/EY: Komission päätös, tehty 2 päivänä maaliskuuta 1998, asetuksen (ETY) N:o 3254/91 3 artiklan 1 kohdan toisessa alakohdassa ja komission asetuksen (EY) N:o 35/97 1 artiklan 1 kohdan a alakohdassa tarkoitetusta luettelosta tehdyn neuvoston päätöksen 97/602/EY muuttamisesta



Virallinen lehti nro L 070 , 10/03/1998 s. 0028 - 0030



KOMISSION PÄÄTÖS, tehty 2 päivänä maaliskuuta 1998, asetuksen (ETY) N:o 3254/91 3 artiklan 1 kohdan toisessa alakohdassa ja komission asetuksen (EY) N:o 35/97 1 artiklan 1 kohdan a alakohdassa tarkoitetusta luettelosta tehdyn neuvoston päätöksen 97/602/EY muuttamisesta (98/188/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon ansarautojen käytön kieltämisestä yhteisössä sekä yhteisöön tapahtuvan sellaisten maiden alkuperää olevien turkisten ja tietyistä villieläimistä valmistettujen tuotteiden tuonnin kieltämisestä, joissa käytetään pyynnissä ansarautoja tai kansainvälisten, kivutonta ansastusta koskevien standardien vastaisia menetelmiä 4 päivänä marraskuuta 1991 annetun neuvoston asetuksen (ETY) N:o 3254/91 (1) ja erityisesti sen 3 artiklan 1 kohdan toisen alakohdan, sekä katsoo, että asetuksen (ETY) N:o 3254/91 mukaisten turkisten ja tavaroiden varmentamista koskevista säännöksistä 10 päivänä tammikuuta 1997 annettua komission asetusta (EY) N:o 35/97 (2) ja erityisesti sen 1 artiklan 1 kohdan a alakohtaa sovelletaan ainoastaan asetuksen (ETY) N:o 3254/91 3 artiklan 1 kohdan toisessa alakohdassa tarkoitetussa luettelossa mainituista maista tuotuihin sellaisten eläinten turkiksiin, jotka eivät ole syntyneet ja joita ei ole kasvatettu tarhattuina, asetuksen (ETY) N:o 3254/91 3 artiklan 1 kohdan toisessa alakohdassa ja asetuksen (EY) N:o 35/97 1 artiklan 1 kohdan a alakohdassa tarkoitetusta luettelosta 22 päivänä heinäkuuta 1997 tehtyyn neuvoston päätökseen 97/602/EY (3) sisältyvä luettelo voi olla ainoastaan väliaikainen, ja se on muutettava välittömästi tilanteen muuttuessa, jotta ei estettäisi turkisten ja turkiksiin liittyvien tavaroiden kauppaa erityisesti kaikissa asetuksen (ETY) N:o 3254/91 3 artiklan 1 kohdassa tarkoitetuissa tilanteissa, kivutonta ansastusta koskevista standardeista Amerikan yhdysvaltojen kanssa tehty sopimus on parafoitu ja lähetetty neuvostolle hyväksyttäväksi; on aiheellista pidättyä parafoidun sopimuksen tavoitteen ja tarkoituksen vastaisista toimista; siksi luettelo sisältää maan, joka on parafoinut sopimuksen; kyseinen maa on sisällytettävä luetteloon heti, kun Euroopan yhteisö ja Amerikan yhdysvallat ovat päässeet sopimukseen, luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetulla neuvoston asetuksella (EY) N:o 338/97 (4) kumottiin ja korvattiin neuvoston asetus (ETY) N:o 3626/82 (5); samalla asetuksen (ETY) N:o 3626/82 19 artiklan mukainen komitea korvattiin asetuksen (EY) N:o 338/97 18 artiklan mukaisella komitealla, ja tässä päätöksessä säädetyt toimenpiteet ovat asetuksen (ETY) N:o 3254/91 5 artiklassa tarkoitetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/602/EY liite tämän päätöksen liitteellä. 2 artikla Tätä päätöstä sovelletaan 1 päivästä joulukuuta 1997. 3 artikla Tämä päätös on osoitettu kaikille jäsenvaltioille. Tehty Brysselissä 2 päivänä maaliskuuta 1998. Komission puolesta Ritt BJERREGAARD Komission jäsen (1) EYVL L 308, 9.11.1991, s. 1 (2) EYVL L 8, 11.1.1997, s. 2 (3) EYVL L 242, 4.9.1997, s. 64 (4) EYVL L 61, 3.3.1997, s. 1 (5) EYVL L 384, 31.12.1982, s. 1 LIITE Luettelo 1 artiklan 1 kohdan a alakohdassa tarkoitetuista maista/lajeista > TAULUKON PAIKKA>